Kaliňák, Robert, podpredseda vlády a minister vnútra SR (2015-02-05):
Ďakujem, v úvode si dovolím len tak odbočiť v tom smere, že, pán poslanec Hlina, rozpočet na barokovú záhradu je 4,5 mil. – a nielen na záhradu, ale na vonkajšiu úpravu všetkých plôch, ktoré dokopy sčítajú 23-tisíc m2. Tak skúste to číslo predeliť a uvidíte, že jediným spôsobom vašej argumentácie je hrubá demagógia, ktorú ste tu aj dneska predviedli. Samotná záhrada má 7,5-tisíc a 4,5 mil. je vyčlenených na rekonštrukciu celých vonkajších plôch hradu na východnej terase predstavujúcich 23-tisíc m2, pričom samotný hrad, iste viete, ako areál má zhruba 64-tisíc m2, čím sa radí medzi najväčšie areály hradu v rámci Európy. Bodka. Vrátim sa k pani poslankyni. Aby som bol úplne presný, mrzí ma, že, teda že osobitne vás som sklamal, ale myslím si, že vás vedie viacej emócií a, a menej, by som povedal, takého chladnokrvného právnického porovnania týchto vecí. Samozrejme, máme rovnaké vzdelanie, čo ma veľmi teší, a preto by som si nikdy nedovolil nariadením ministerstva, ktoré, samozrejme, nielenže nemá, nemôže, ale ani nijakým spôsobom nerozširuje zákonné ustanovenia, nariadením ministra, popritom máme ešte k dispozícií rozkaz ministra, ktorý sa používa iba vo vzťahu k ozbrojeným zborom, používame na precizovanie postupov útvarov. Čiže útvary majú zadefinovanú nejakú dneska štandardnú, štandardné pravidlá, ktorými usudzujú, čo to je športová zásluha, čo to je vedecká zásluha, čo to je vzdelávacia zásluha, štandardnými prijímateľmi slovenského občianstva v týchto prípadoch je napríklad olympijská medailistka Anastasia Kuzminová a mnohí ďalší športovci, ktorí sa stali vlastne domestiko... domestikif... domestifikovanými Slovákmi. Nič, pohoda, ja sa niekedy musím aj pomýliť. Čiže toto je základ. Základ, prečo oni nadobudli slovenské občianstvo, je aj to, že proste oni sa presťahovali na Slovensko a rozhodli sa, že nová vlasť pre nich bude Slovensko, čo je prirodzené v každom štáte. Každý štát udeľuje občianstvo cudzím občanom a myslím si, že 90 % všetkých občianstiev sú tak udeľované, že ten človek si vyberie za novú domovinu štát, do ktorého sa presťahuje. A to práve rešpektuje vlastne aj naše nariadenie, ktoré hovorí podriadeným útvarom nič viac a nič menej, a správne ste čítali, to ustanovenie, ktoré hovorí o výnimkách a iných dôvodoch dôležitých pre Slovensku republiku. A pre mňa je rozhodujúce, že má záujem bývalý občan Slovenskej republiky žijúci v zahraniční o to, aby mohol získať svoje občianstvo späť. To je ten dôležitý záujem. Čiže my sme nijako nerozšírili dôvody, pre ktoré je občianstvo udeľované, my plne rešpektujeme a udeľujeme to občianstvo presne tak ako doteraz podľa toho, čo je v zákone napísané, ani o jedno písmeno viacej. Len som úradom, tak ako to zvykneme, postupujete štandardne, tak toto sú najčastejšie žiadosti, najčastejšie sa vybavujú takýmto spôsobom. Toto pod týmto rozhodnutím rozumieme, to je predmetom nariadenia, ktoré smeruje iba k útvarom cudzineckej polície, k útvarom obvodných alebo teda okresných úradov, ktoré prijímajú žiadosti. To vôbec nie je všeobecne záväzné nariadenie, to ani sme nikdy v úmysle nemali. To je vlastne len paušalizácia určitých stanovísk, ktoré pravidelne robíme, a sumarizácia rozhodnutí, ktoré doteraz robili, akým spôsobom to robíme. Nič viac a nič menej, niečo podobné bude aj v tej odpovedi. A pre nás je rozhodujúce, a v tom sa, ten názor náš sa líši, ak občan žije na Slovensku, nevidíme dôvod, prečo má snahu získať cudzie občianstvo bez toho, aby do toho štátu išiel bývať. Čiže aj maďarský občan má šancu získať späť slovenské občianstvo v prípade, že býva v Maďarsku. Lebo to máte už spojený daňový domicil, kopec iných vecí, to je všetko jasné. To, čo vy žiadate, je presné popretie dôvodu, prečo ten zákon existuje. A keď niekto hovorí, no ale najmenej maďarských občanov stratilo občianstvo v rámci Slovenska, áno, to je presne ten o preventívny účinok zákona. Keby nebol, tak by ich boli desaťtisíce. Čiže ten zákon absolútne splnil svoj účel, absolútne, pretože keby neexistoval, tak tých občianstiev sú desaťtisíce na Slovensku dvojakých, na to je ľahká odpoveď. A my sa snažíme, keďže zákon a medzinárodné inštitúcie dneska riešia podstatnejšie závažnejšie problémy, či Ukrajinu, alebo Islamský štát, tak sme povedali, nebudeme teraz proste prešovať, tlačiť na to, aby sme už zosumarizovali všetky stanoviská medzinárodných inštitúcií, tak ako som to sľúbil, zákon je pripravený, viete veľmi dobre, rok, ale povedali sme, že nebudeme ani odkladať to čakanie a skúsime tým, u ktorých je to možné v zmysle súčasne platného zákona, umožniť tak, ako sme si to vyskúšali na našom basketbalistovi pánovi Gavelovi, že vlastne môžeme túto výnimku vlastne použiť pravidelnejšie a častejšie u tých, ktorí tieto veci spĺňajú, že je to dôležité, a podľa mňa je to dôležité pre Slovenskú republiku, že človek, ktorý žije v Spojených štátoch, ja neviem, podieľa sa na nejakom vedeckom programe alebo je iba obyčajným zamestnancom McDonaldu, ale má záujem, má záujem o to, aby bol aj občanom Slovenska. Ja si myslím, že je to v záujem Slovenskej republiky, a zatiaľ to tu nikto ani nespochybnil, čiže zákon sme ani neprekročili, ani nerozšírili, vychádzame len z doterajšej, jeho ustanovení, ktoré sú, a tie nám plne postačujú na to, aby sme tieto výnimky mohli týmto spôsobom udeľovať. Ďakujem pekne.